section_heading: Radnja
paragraph_text: Radnja serije se zbiva u klinici u kojoj radi mali, ali dinamični i šaljivi tim. Za prijevoz bolesnika zadužen je vozač Milan "Mile" Car. Portir, ujedno i zaštitar, šaljivi je Šemsudin "Šemso" Dino Poplava koji je nikad ne propusti ništa zanimljivo u klinici (a često scenarij za ludosti napiše i sam). Primarijus dr. Ante Guzina ima dugačku karijeru doktora te je vrlo pametan, a ostalim zaposlenicima zna dati dobar savjet. Dr. Veljko Kunić, spretni kirurg, najviše voli (njoj pred nosom) zbijati šale na račun poslovne direktorice Sanje Grospić M. B. A., koja je opsjednuta poslom i radom klinike, a koju svi u njenoj odsutnosti zovu Grospićka. Dr. Toni Grgeč je doktor koji svako jutro kasni i nikada na stigne na jutarnje sastanke, kojima prisustvuje i Grospićka. Dr. Franjo Slaviček, uspješni je doktor, koji lako može eksplodirati iako ima masku mirnog čovjeka. Kasnije se našem timu pridružuju psihijatar Bogo Moljka, koji je dobar psihijatar, ali neke stvari zna pogrešno protumačiti, dermatologinja Lili Štriga, koja je uspješna liječnica zaljubljena u dr. Slavičeka, i fizioterapeut Florijan Gavran, koji najviše voli provoditi vrijeme s "viječnim" pacijentom na klinici, Ivom Zadrom, kojeg njeguje sestra Helga, koja mu je najbolja prijateljica, a on je u nju ludo zaljubljen.